Jours est assiguez a Diion de nous Guillaume Plue, lieutenant a Diion de honoraible, saige et descrete personne Monseigneur le chancelier de Bourgogne, par deuant ledit Monseigneur le Chancellier ou son lieutenant a ses jours qui emqui seront le mardi apres la feste Saint-Denis proinchain venant: a religieuse personne et honeste frere Guy d’Arc chanoine et procureur en nom de procureur des religieux, abbe et couuent du monastiere Saint Estienne de Diion d’vne part, et à Jehan fil Guiot le Tauron de Coichey de l’auctorite de son dit pere et audit Guiot pertant comme a vng chascun d’aux tuiche d’aultre part. En tel estat commil estoient en jugement a Diion par deuant nous pour l’absence du consoil des diz Jehan et Guiot le mardi auant la feste de l’assumpcion Notre Dame. Et pour aller auant selon raison. Donne du consentement des dictes procureurs le mardi darrenierement dit l’an mil CCCLX dix et huit. — H. de Cirey.